CELEX: 32014D0305
Language: el
Date: 2013-07-09 00:00:00
Title: 2014/305/ΕΕ: Απόφαση του Συμβουλίου, της 9ης Ιουλίου 2013 , σχετικά με τη σύναψη της συμφωνίας μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας για τη διαμόρφωση γενικού πλαισίου με σκοπό την εντατική συνεργασία  Κείμενο που παρουσιάζει ενδιαφέρον για τον ΕΟΧ

29.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 160/2
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Ιουλίου 2013
   σχετικά με τη σύναψη της συμφωνίας μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας για τη διαμόρφωση γενικού πλαισίου με σκοπό την εντατική συνεργασία
   (Κείμενο που παρουσιάζει ενδιαφέρον για τον ΕΟΧ)
   
      (2014/305/ΕΕ)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:
   
               (1)
            
            
               Η Επιτροπή διαπραγματεύθηκε, εξ ονόματος της Ένωσης, τη συμφωνία μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας για τη διαμόρφωση γενικού πλαισίου με σκοπό την εντατική συνεργασία (εφεξής «η συμφωνία»).
            
         
               (2)
            
            
               Η συμφωνία υπογράφηκε στις 20 Δεκεμβρίου 2012, υπό την επιφύλαξη της σύναψής της σε μεταγενέστερη ημερομηνία.
            
         
               (4)
            
            
               Είναι αναγκαίο να θεσπισθούν διαδικαστικές ρυθμίσεις για τη συμμετοχή της Ένωσης στη μεικτή επιτροπή που συστήνεται βάσει της συμφωνίας.
            
         
               (3)
            
            
               Η συμφωνία θα πρέπει να εγκριθεί,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και του Ευρωπαϊκού Οργανισμού για την Ασφάλεια της Αεροναυτιλίας για τη διαμόρφωση γενικού πλαισίου με σκοπό την εντατική συνεργασία εγκρίνεται εξ ονόματος της Ένωσης (1).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση η οποία προβλέπεται στο σημείο 13.2 της συμφωνίας.
   Άρθρο 3
   Η Επιτροπή εκπροσωπεί την Ένωση στη μεικτή επιτροπή που συστήνεται βάσει του σημείου 7 της συμφωνίας.
   Άρθρο 4
   1.   Η Επιτροπή, μετά από διαβούλευση με την ειδική επιτροπή που έχει ορίσει το Συμβούλιο, καθορίζει τη θέση που υιοθετεί η Ένωση στη μεικτή επιτροπή σχετικά με την εφαρμογή της συμφωνίας, καθώς και όσον αφορά την έκδοση παραρτημάτων της συμφωνίας και των τροποποιήσεων τους.
   2.   Η Επιτροπή μπορεί να αναλαμβάνει κάθε δέουσα δράση βάσει των σημείων 5, 6, 8, 9, 10 και 11 της συμφωνίας.
   Άρθρο 5
   Η Επιτροπή ενημερώνει τακτικά το Συμβούλιο για την εφαρμογή της συμφωνίας.
   Άρθρο 6
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 9 Ιουλίου 2013.
      
         
            Για το Συμβούλιο
         
         
            Ο Πρόεδρος
         
         R. ŠADŽIUS
      
   
   
      (1)  Η συμφωνία δημοσιεύθηκε στην ΕΕ L 16 της 19.1.2013, σ. 2 μαζί με την απόφαση υπογραφής της.